Bestyrelsesmøde

Gludsted Friskole og Børnehus den 10.08.20.

Bestyrelsen har afholdt møde og var omkring følgende punkter:

Skolen

* Skolen er efter ferien kommet godt fra start, hvor der opleves glade elever. Velkommen skal der lyde til de nye lærer – Johan og Alexander.
* Fokuspunkterne for det nye skoleår er
* Digital dannelse – Hvordan er det vi gebærder os i den digitale verden.
* Venner/ venskaber / relationer.
* Formidling – hvordan afsender og modtager vi.
* Fremover ringer klokken kun ind på skolen, som et forsøg for, at skabe mere ro i afslutningen af timerne.
* På skolen er der fortsat et stort fokus på hygiejne bl.a. vaske/ spritte hænder, faste indgange for eleverne.
* Der arbejdes fortsat på at få den nye hjemmeside på plads.
* Som et nyt tiltag er lærerne med i pauserne hos eleverne. Dette har en positiv effekt ift. konflikter m.m. da tingene mange gange kan tages i opløbet og ikke skal løses i timerne.
* Pt har vi på skolen 96 elever totalt.

Børnehuset

* Der er pt 22 børn i børnehaven og 20-25 børn i SFOen.
* Børnehuset har udsendt corona-retningslinjer til forældrene. Også i Børnehuset er der stor fokus på hygiejne med håndvask, afvaskning, uddeling af frugt m.m. Den daglige rengøring af legesager er en stor og krævende opgave for personalet.
* Børnehuset har modtaget 159 ansøgninger til den opslåede pædagogmedhjælperstilling. Der vil blive afholdt ansættelsessamtaler i uge 34.
* Børnehuset er ved at være klar til at indsende de pædagogiske lærerplaner, som de har arbejdet med i en længere periode.

Der afholdes generalforsamling den 26. august kl. 18.30.

Der afholdes forældremøde på skolen den 2. september.

Med venlig hilsen

Bestyrelsen